বাহুবলে আন্তঃজেলা ডাকাত দলের ২ সদস্য গ্রেফতার | | Sylhet News | সুরমা টাইমস বাহুবলে আন্তঃজেলা ডাকাত দলের ২ সদস্য গ্রেফতার – Sylhet News | সুরমা টাইমস
জুন ১৬, ২০১৯ ৯:০৩ অপরাহ্ন	206 বার পঠিত
বাহুবল প্রতিনিধি :: হবিগঞ্জের বাহুবলে আন্তঃজেলা ডাকাত দলের ২ সদস্যকে গ্রেফতার করেছে পুলিশ। শনিবার (১৫ জুন) দিবাগত রাতে পৃথক অভিযানে তাদেরকে আটক করা হয়।
গ্রেফতারকৃতরা হলো- উপজেলার স্বর্ণরেখ গ্রামের মৃত ছইচ উল­ার পুত্র আতর আলী (২৭) ও ভেড়াখাল গ্রামের ফিরোজ আলীর পুত্র আব্দুস ছালাম ওরফে রেজ্জাক (৩২)।
পুলিশ জানায়, গোপন সংবাদের ভিত্তিতে শনিবার মধ্যরাতে বাহুবল মডেল থানার অফিসার ইনচার্জ মোঃ মাসুক আলীর নেতৃত্বে এসআই সেলিম হোসেন, এএসআই আনোয়ার, এএসআই সাহিদুলসহ একদল পুলিশ উপজেলার মিরপুর এলাকায় অভিযান চালিয়ে আতর আলী ও ভোরবেলায় ভেড়াখাল গ্রাম থেকে আব্দুস ছালামকে গ্রেফতার করা হয়।
বাহুবল মডেল থানার অফিসার ইনচার্জ মোঃ মাসুক আলী আটকের বিষয়টি নিশ্চিত করে বলেন, গ্রেফতারকৃত সালাম ও আতরের বিরুদ্ধে বাহুবল, হবিগঞ্জ ও মৌলভীবাজার থানায় একাধিক ডাকাতির মামলা রয়েছে। আজ রবিবার তাদেরকে আদালতের মাধ্যমে জেলহাজতে প্রেরণ করা হয়েছে।
আগেরঃ আমি সংসদে দাঁড়ালেই তিনশ এমপি উত্তেজিত হয়ে ওঠেন: রুমিন ফারহানা
পরেরঃ শ্রীমঙ্গলে লাশবাহী গাড়ি আটকে টাকা দাবি: পুলিশ কর্মকর্তাকে প্রত্যাহারে আল্টিমেটাম